**Z A P I S N I K**

**11. redne seje Sveta DSO Črnomelj, ki je bila dne 28.01.2021 ob 15.00 uri**

**v klubskih prostorih DSO Črnomelj**

PRISOTNI ČLANI SVETA:

* Marinka Jankovič, predsednica Sveta DSO Črnomelj, predstavnica zaposlenih
* Cvetka Aupič, namestnica predsednice, predstavnica ustanovitelja
* Marija Starešinič, predstavnica stanovalcev
* Zdenka Vrtin, predstavnica ustanovitelja
* Nada Barič, predstavnica ustanovitelja
* Jaka Birkelbach, predstavnik ustanovitelja
* Samo Kavčič, predstavnik lokalne skupnosti

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Simon Bahor, pomočnik direktorice za finance in investicije

ODSOTNI ČLANI SVETA :

* Marija Starešinič, predstavnica stanovalcev (umrla)

ODSOTNI OSTALI VABLJENI: /

Ad/1

Sejo sveta je vodila Predsednica Sveta DSO Črnomelj, ga. Marinka Jankovič, ki je prisotne pozdravila, ter ugotavlja, da je Svet DSO Črnomelj sklepčen, saj je na seji prisotnih šest (6) članov.

Predsednica Sveta DSO Črnomelj je prebrala predlagani dnevni red, na katerega nobeden od članov sveta ni imel pripomb, zato je predlagala glasovanje.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Potrditev zapisnikov dopisnih sej, ki so potekale med:**
   1. **23. in 26.03.2020**
   2. **24. in 28.04.2020**
   3. **11. in 15.06.2020**
   4. **04. in 06.11.2020**
   5. **27.11. in 02.12.2020**
   6. **31.12. 2020 in 05.01.2021**
3. **Sprejem odločitve o izplačilu delovne uspešnosti iz naslova povečanega obsega dela za direktorico in pomočnika direktorice za finance in investicije (plačna skupina B)**
4. **Odmera letnega dopusta direktorici za leto 2020**
5. **Informacije, vezane na epidemijo in ukrepe, vezane na preprečevanje širjenja okužb s Covid-19 v DSO Črnomelj**

Ad/2

Predsednica sveta prosi za opredelitev do zapisnikov dopisnih sej, ki so potekale od meseca marca dalje. Sama nanje nima pripomb , je pa k razpravi pozvala ostale prisotne člane sveta, da se do predlogov zapisnikov izjasnijo, oz. predlagajo popravke ali dopolnitve.

Pripomb na zapisnike dopisnih sej ni bilo, g. Samo Kavčič pa predlaga, da se vsi navedeni zapisniki sprejmejo kot celota.

Drugih pripomb na predloge zapisnikov sej Sveta DSO Črnomelj ni bilo, zato je predsednica sveta predlagala glasovanje.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet

**sklep:**

* **potrdi in sprejme se Zapisnik dopisne seje, ki je potekala med 23. in 26.03.2020**
* **potrdi in sprejme se Zapisnik dopisne seje, ki je potekala med 24. in 28.04.2020**
* **potrdi in sprejme se Zapisnik dopisne seje, ki je potekala med 11. in 15.06.2020**
* **potrdi in sprejme se Zapisnik dopisne seje, ki je potekala med 04. in 06.11.2020**
* **potrdi in sprejme se Zapisnik dopisne seje, ki je potekala med 27.11. in 02.12.2020**
* **potrdi in sprejme se Zapisnik dopisne seje, ki je potekala med 31.12. 2020 in 05.01.2021**

Ad/3

Predsednica Sveta DSO Črnomelj, ga. Marinka Jankovič je besedo predala direktorici DSO Črnomelj, ga. Valeriji Lekić Poljšak, ki se je prisotne prav lepo pozdravila in utemeljila predlog o sprejemu odločitve o izplačilu delovne uspešnosti iz naslova povečanega obsega dela.

Opisala je razmere v domu od začetka izbruha virusa med stanovalci in zaposlenimi ter prizadevanja za preprečevanje širjenja okužb ter končno o uspehu zajezitve tik pred koncem leta 2020.

Nalog, povezanih z obvladovanjem epidemije je bilo veliko, še več tudi, ker je namestnica direktorica za področje zdravstvene nege in oskrbe odsotna od konca avgusta, s čimer je utemeljen obstoj povečanega obsega dela iz nastalih prihrankov.

Razprave ni bilo, zato je predsednica Marinka Jankovič prisotne pozvala k glasovanju.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja sta bila sprejeta naslednja

**s k l e p a**

* **Direktorica bo za povečan obseg dela v skladu s 4. členom Uredbe o delovni uspešnosti iz naslova povečanega obsega dela za javne uslužbence (Uradni list RS, št.** [**53/08**](http://www.uradni-list.si/1/objava.jsp?sop=2008-01-2253)**,** [**89/08**](http://www.uradni-list.si/1/objava.jsp?sop=2008-01-3812) **in 175/20) v času epidemije oz. do porabe razpoložljivih sredstev iz prihrankov, prejemala mesečno plačilo v višini 20 % osnovne plače.**
* **Pomočnik direktorice za finance in investicije, g. Simon Bahor bo za povečan obseg dela v skladu s 4. členom Uredbe o delovni uspešnosti iz naslova povečanega obsega dela za javne (Uradni list RS, št.** [**53/08**](http://www.uradni-list.si/1/objava.jsp?sop=2008-01-2253) **in** [**89/08**](http://www.uradni-list.si/1/objava.jsp?sop=2008-01-3812)**) v času epidemije oz. do porabe razpoložljivih sredstev iz prihrankov, prejemal mesečno plačilo v višini 10 % osnovne plače.**

Ad/4

Predsednica Sveta DSO Črnomelj, ga. Marinka Jankovič je besedo predala ga. Kseniji Pezdirc, ki je podala obrazložitev za odmero letnega dopusta direktorici DSO Črnomelj za leto 2021.

Predsednica Sveta DSO Črnomelj je predlog odmere letnega dopusta dala v razpravo. Razprave ni bilo, zato je člane sveta pozvala k glasovanju o odmeri letnega dopusta.

Glasovanje je potekalo z dvigom rok.

Izid glasovanja: ZA: 6

PROTI: 0

Na podlagi izida glasovanja je bil soglasno sprejet naslednji

**sklep:**

* **direktorici DSO Črnomelj se za leto 2021 odmeri letni dopust v trajanju 36 dni.**

Ad/5

Predsednica Sveta DSO Črnomelj je besedo predala direktorici, ga. Valeriji Lekić Poljšak, ki je člane seznanila s stanjem v doku, predvsem v povezavi okužbami:

* prva okužba pri stanovalcih je bila potrjena 11.10.2020, v leto 2021 pa smo zakorakali brez zaznanih okužb med stanovalcih;
* 30% okuženih stanovalcev ni imelo nobenih simptomov in hujših težav. Njihovo stanje je bilo temeljito spremljano
* žal je 16 stanovalcev umrlo s Covid-19
* življenje in delo v domu v tem času ni bilo lahko, a smo kljub temu vse zmogli sami, za kar gre zahvala zaposlenim, med katerimi jih je zbolelo 38
* zaposlenim smo omogočili preiskavo na protitelesa in rezultati so bili zanimivi, saj je bilo ugotovljeno, da je 5 zaposlenih razvilo protitelesa, čeprav pri njih ni bila potrjena okužba
* trenutno je v Sloveniji okoli 2800 prostih kapacitet
* v DSO Črnomelj smo pričeli s sprejemanjem novih stanovalcev
* istočasno je potrebno za v bodoče vzpostaviti sivo cono, za katero se pa še ne, kakšne so zahteve glede kapacitete
* DSO Črnomelj bo za leto 2021 načrtoval 167 stanovalcev
* leto 2020 bo dom zaključil pozitivno, saj nas je okužba prizadela dokaj pozno in upad gre za zadnja 2 meseca, kar pa ne vpliva bistveno na rezultat poslovanja
* ob občinskem in kulturnem prazniku bo DSO Črnomelj prejel občinsko priznanje za prizadevanja v času epidemije
* v prihodnosti se namerava izvesti obnova strani A, razmišlja pa se tudi o zidavi dodatnega objekta, saj je zaradi ureditev con v domu potrebno manjšati kapacitete.

Drugih razprav in pripomb na seji ni bilo.

Seja sveta je bila končana ob 17.40 uri.

Zapisnikar: Predsednica sveta:

Ksenija Pezdirc Marinka Jankovič